recursal/SuperWikiNEXT-32B huggingface dataset:
***Mofa e Befa en Gran liquidación*** é unha curtametraxe muda en branco e negro protagonizada polo dúo cómico galego Mofa e Befa en 1995, escrita e dirixida por Jorge Coira e producida pola Escola de Imaxe e Son da Coruña.

Trátase dunha produción de 20 minutos de duración que conta a historia de dous asasinos a soldo que teñen que cumprir co encargo de matar a un ancián rico.

Intérpretes
-----------

Evaristo Calvo e Víctor Mosqueira na representación de *Oeste solitario*.
* Evaristo Calvo - Mofa
* Víctor Mosqueira - Befa
* Xoán Cejudo - Pai
* Luís Tosar
* María Bouzas
* María Pujalte
* Antonio Pereira

Premios
-------

* Premio A Coruña... de cine ó mellor guión 1994 outorgado polo Concello da Coruña.
* Mellor curtametraxe na I Semana de Cine Celta.
* Premio AGAPI ’96 ó Mellor Actor, ex aequo para Luna e para o tándem Mofa e Befa (Víctor Mosqueira e Evaristo Calvo).

Véxase tamén
------------

### Ligazóns externas

* Mofa e Befa - "Gran Liquidación" de Jorge Coira
* IMDb
* Consello da Cultura Galega
**Mohamed Ahmed-Chamanga**, nado en Ouani na illa de Anjouan en 1952, é un lingüista, profesor, investigador e escritor comoriano. Traballou para o desenvolvemento e recoñecemento da cultura comoriana, en particular a través de contos. En 2006 foi candidato independente nas eleccións presidenciais da Unión das Comores.

Traxectoria
-----------

Realizou estudos secundarios como interno no colexio de Mutsamudu e logo diplomouse en suahili e árabe, viaxou por Madagascar e a continuación foi a Francia para realizar estudos de lingüística. En 1976 propuxo un método para a transcrición do comoriano, e escribiu artigos sobre el, máis tarde, realizou a súa tese sobre esta lingua *Le Shindzuani (Comores) : Phonologie, morphologie, lexique*  (1991) e escribiu outros libros sobre a materia. Ensinou en Francia no Institut national des langues et civilisations orientales. Tras a creación da Universidade das Comores, Ahmed Mohamed-Chamanga visítaa regularmente para impartir cursos alí. En 2000 foi un dos creadores da primeira editorial comoriana, Komedit e en 2007 asumiu a coordinación técnica da introdución do comoriano no ensino.

Notas
-----

1. ↑  Harriet Joseph Ottenheimer (2012) *The Anthropology of Language: An Introduction to Linguistic Anthropology* Cengage Learning, p. 144
2. ↑  Portrait public de Mohamed Ahmed-Chamanga Habari za Komori

Obras
-----

* *Contes comoriens*, 1980
* *Rois, femmes et djinns (Contes de l'ìle d'Anjouan - Comores)*, 1988 (bilingüe comoriano-francés)
* *Lexique comorien (shindzuani)-français*, 1992
* *Dictionnaire français-comorien*, 1997
* *Contes comoriens de Ngazidja*, 1999 (bilingüe comoriano-francés)
* *Introduction à la grammaire structurale du comorien*, 2010

|  |  |
| --- | --- |
| Control de autoridades | 
* Wd: Q3318321
* WorldCat
* VIAF: 14765298
* BNF: 11888209x
* CiNii: DA06542673
* GND: 1123159793
* ISNI: 0000 0000 2622 6092
* LCCN: n82106515
* NTA: 146295625
* openMLOL: 335429
* Persée: 39002
* SELIBR: 175682
* SUDOC: 026679191

 |
**Misery** é unha novela de terror psicolóxico de Stephen King que foi publicada en 1987. Esta novela foi nomeada ó Premio Mundial de Fantasía á mellor novela no ano 1988, e foi adaptada posteriormente nun filme e nunha obra teatral homónima. Cando King estaba a escribir *Misery* en 1985, pensou en publicar o libro baixo o pseudónimo de "Richard Bachman", mais a identidade do pseudónimo foi descuberta antes do lanzamento.

A novela céntrase na personaxe de Paul Sheldon, un famoso escritor de novelas románticas da era vitoriana creador da serie de Misery Chastain. Un día, é restacado dun accidente de coche por unha fanática tola polos seus libros, Annie Wilkes, que o leva ó seu fogar, e que unha vez que descobre o que lle ocorre a Misery na derradeira entrega, obrígalle a escribir un novo libro para cambiar a historia.

Notas
-----

1. ↑  Worlds Without End (ed.). "1988 Award Winners & Nominees". Consultado o 24 de xullo de 2009.
2. ↑  Delmendo, Sharon (1992). University of Georgia Press, ed. *Styles of Creation: Aesthetic Thechnique and the Creation of Fictional Worlds*. p. 177. ISBN 9780820314914.

Véxase tamén
------------

### Outros artigos

* *Misery (filme)*, filme baseado na novela.

|  |  |
| --- | --- |
| Control de autoridades | 
* Wd: Q596874
* WorldCat
* VIAF: 193687978
* GND: 4573435-5
* ISBN: 978-0-670-81364-3
* ISFDB: 1513
* OCLC: 21651854
* OL: OL81634W

 |
**Moritz Hess**, coñecido como **Moshé Hess**, nado en Bonn en 1812 e finado en París en 1875, foi un precursor do que despois se coñecería como sionismo.

Traxectoria
-----------

Hess recibiu unha educación relixiosa tradicional do seu avó, máis tarde estudou filosofía na Universidade de Bonn e viviu en París como correspondente dun xornal socialista e viviu os acontecementos da comuna de París de 1848. Amigo e colaborador de Karl Marx e Frederick Engels nesa época era partidario da asimilación dos xudeus, e seguramente foron seus certos lemas marxistas, como o que a relixión é o opio do pobo. Pero logo dunha estadía en Alemaña entre 1861 e 1863 cambia o seu pensamento, adopta o nome de Moshé (Moisés) en protesta contra o asimilacionismo. Na súa obra *Roma e Xerusalén* fai un chamada a un rexurdir nacional xudeu en Xerusalén, inspirado no Risorgimento italiano que no seu momento non tivo éxito pero foi posteriormente recollido polo movemento sionista.

Obras
-----

As súas obras máis importantes son:

* *Roma e Xerusalén* (1862)
* *Historia santa da humanidade* (1837)
* *Triarquía europea* (1841).

|  |  |
| --- | --- |
| Control de autoridades | 
* Wd: Q213565
* WorldCat
* VIAF: 12309844
* BIBSYS: 90353585
* BNB: ID
* BNF: 119074479
* CERL: cnp01317465
* CiNii: DA00644728
* DeutscheBio: 118550373
* EBID: ID
* FAST: 13035
* GND: 118550373
* ICCU: LO1V011646
* ISNI: 0000 0000 8091 1090
* LCCN: n50038203
* NDL: 00443207
* NKC: skuk0002979
* NLA: 35937659
* NTA: 069640157
* OL: OL144226A
* SELIBR: 327144
* SNAC: w6br8tdv
* SUDOC: 026921324
* Treccani: moses-hess

 |
Un **medio de comunicación** é un centro emisor a través do cal se transmiten sinais mediante un código. Teñen unha difusión pública, que fai que transmitan simultaneamente a mesma información a un gran número de persoas.

Tipos
-----

Pódense diferenciar varios tipos de medios de comunicación, entre os cales se atopan:

* Prensa
* Radio
* Televisión
* Internet
* Axencias de información

Cada unha das variantes de medios de comunicación que na actualidade están en funcionamento foi unha nova achega á maneira de como o ser humano se comunica cos seus semellantes. Para a historia destes a aparición da imprenta foi un punto de inicio, a partir do cal xurdiron no mundo os primeiros xornais.

Igualmente, a aparición de cada un dos medios de comunicación masiva que hoxe en día se coñecen, significaron no seu momento unha revolución para a humanidade.

Véxase tamén
------------

### Ligazóns externas

* Medios de comunicación

|  |  |
| --- | --- |
| Control de autoridades | 
* Wd: Q340169
* EBID: ID
* GND: 4169187-8
* JSTOR: communications-media
* MAG: 48185193

 |

|  |  |
| --- | --- |
| Identificadores | 
* MeSH: D003146
* MeSH: L01.178

 |
Manual árabe de fitoterapia (aprox 1334).

A **medicina tradicional** engloba o conxunto de prácticas e técnicas empregados para fins medicinais desenvolvido ó longo de xeracións dentro de varias sociedades de todo o mundo antes da era da medicina moderna.

A Organización Mundial da Saúde define medicina tradicional como:

"A suma total dos coñecementos, habilidades e prácticas baseadas en teorías, crenzas e experiencias orixinadas en diferentes culturas, xa sexan explicadas ou non, utilizadas no mantemento da saúde, así como na prevención, diagnóstico, mellora ou tratamento de enfermidades físicas e mentais".

Outros nomes
------------

Mandrágora masculina e feminina segundo o tratado de medicina herbal do século XV Hortus sanitatis por Johannes de Cuba.
Apio do herbario de Barbarus Apuleius, (aprox 1400).
Tamén é coñecido co nome de **medicina herbal** debido ó feito de que a maioría dos remedios son parte de terapias tradicionais que inclúen herbas medicinais, partes de plantas ou produtos de orixe vexetal. O uso de diferentes drogas, segundo os diferentes pobos tradicionais deu orixe ó nome de **etnofarmacoloxía**.

Outro nome aplicado para as prácticas curativas tradicionais é **medicina popular** ou **medicina folclórica** (en inglés: *Folk medicine*), xa que moitas destas técnicas son parte do folclore étnico local ou están intimamente relacionados.

Tamén se aplica o termo **medicina alternativa** no conxunto de prácticas medicinais tradicionais, incluíndo os doutras culturas ou países, como a medicina tradicional chinesa, a terapia manual tradicional do Xapón, e o ayurveda. Estes teñen en común o feito de que eles non forman parte das ciencias da saúde da medicina convencional.

En Galicia existen aínda hoxe exemplos de medicina tradicional como os compoñedores.

Notas
-----

1. ↑  Organización Mundial da Saúde. Xiaorui Zhang, ed. *General Guidelines for Methodologies on Research and Evaluation of Traditional Medicine* (PDF) (en inglés). Xenebra. p. 1.
2. ↑  Bratman, MD, Steven (1997). *The Alternative Medicine Sourcebook*. Lowell House. pp. 7. ISBN 1565656261.
3. ↑  "Definición da palabra compoñedor". *academia.gal*. Consultado o 2018-09-19.

Véxase tamén
------------

### Outros artigos

* Medicina alternativa

|  |  |
| --- | --- |
| Control de autoridades | 
* Wd: Q771035
* AAT: 300259515
* BNCF: 17245
* BNF: 119324571
* BRE: 2249470
* EBID: ID
* FAST: 1153974
* GEA: 8694
* GND: 4078940-8
* HDS: 025626
* JSTOR: traditional-medicine
* LCCN: sh85083164
* MAG: 556039675
* SUDOC: 027239047

 |

|  |  |
| --- | --- |
| Identificadores | 
* MeSH: D008519
* MeSH: E02.190.488

 |
Rasta
O **movemento rastafari** é un movemento socio-cultural que considera ao emperador de Etiopía Haile Selassie I, antes chamado o Príncipe Nivel Tafari (en amhárico), a encarnación de Cristo no seu carácter de Deus como Rei, a Marcus Garvey como a encarnación de Cristo no seu carácter de Deus como Profeta, e ao príncipe Emmanuel Charles Edwards como a reencarnación de Cristo no seu carácter de Deus como Sumo Sacerdote, conformando desta forma unha Santa Trindade. Outro alicerce fundamental é a lectura do sacro libro da tradición etíope, titulado *Kebra Nagast*, e a reivindicación do panafricanismo (a reivindicación de unidade dos descendentes de africanos oprimidos durante a historia recente).

Xurdiu nos comezos dos anos 30 en Xamaica a partir de profecías bíblicas que atribuíron a divindade a Selassie, o desexo dos descendentes de escravos negros de volver a África, das aspiracións sociais e culturais da comunidade negra e dos ensinos do organizador nacido en Xamaica Marcus Mosiah Garvey que clamaba: "*Africa para os africanos e Europa para os europeos*". A visión social e cultural de Garvey inspirou aos fundadores do movemento, que o consideraron como un profeta.

O rastafarismo xurdiu entre a poboación negra de clase traballadora en Xamaica, e permanece en defensa da Supremacía Negra, que se interpreta como a supremacía do ben sobre o mal. A cor negra representa ao ben, e en ningunha forma ten que ver coa cor de pel dos homes. Hoxe en día o movemento estendeuse ao longo de gran parte do mundo e ten seguidores provenientes de distintas culturas, linguas e nacións. Son erroneamente coñecidos pola súa devoción á música de *reggae* cando en realidade non forma parte da Orde Cerimonial Rastafari.

|  |  |
| --- | --- |
|  | Wikimedia Commons ten máis contidos multimedia na categoría:  ***Movemento rastafari Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q101462
* AAT: 300375145
* BNCF: 22776
* BNF: 119673447
* BRE: 3494680
* EBID: ID
* LCCN: sh85111472
* MAG: 2909609121
* NKC: ph455191
* Treccani: rastafarianesimo

 |
**Mozilla Application Suite** (orixinalmente coñecido como **Mozilla**, comercializado como **Mozilla Suite**) era unha multiplataforma integrada nunha suite de internet. O seu desenvolvemento foi iniciado por Netscape Communications Corporation, antes da súa adquisición por AOL. Estaba baseado no código fonte de Netscape Communicator. O desenvolvemento estivo liderado pola Organización Mozilla dende o 1998 ata o 2003 e pola Fundación Mozilla dende o 2003 ata o 2006. Foi substituído pola suite de internet SeaMonkey (SeaMonkey foi o nome código orixinal para o proxecto), unha suite de internet impulsada pola comunidade, que está baseada no mesmo código fonte e continuou a ser desenvolvido cos novos códigos base de Mozilla.

A suite Mozilla estaba composta por varios programas principais: *Navigator* (un navegador web), *Communicator* (Mozilla Mail & Newsgroups), un desarolador de páxinas web (Mozilla Composer), un cliente IRC (ChatZilla) e un caderno de enderezos electrónicos.

As versións 6 e 7 da suite Netscape foron baseadas na suite Mozilla. A última versión oficial é 1.7.13, como agora a Fundación Mozilla está centrada no desenvolvemento de Firefox e Thunderbird. A suite Mozilla está dispoñible baixo os termos da trilicenza do proxecto Mozilla, como libre e software de código aberto.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mozilla Application Suite Modificar a ligazón no Wikidata*** |

### Outros artigos

* Mozilla Firefox
* Mozilla Thunderbird
* Mozilla Foundation
* Netscape Navigator
* Navegador web
* Software libre

### Ligazóns externas

* Páxina principal do proxecto (en inglés; a partir de aí pode descargarse en diversa linguas e para diversos S.O.)
* Grupo de adaptación de Mozilla ó galegoArquivado 05 de abril de 2005 en Wayback Machine.
* Comunidade Mozilla en castelán
**Maximiliano Pérez Prego**, nado en Pontevedra cara a 1883 e finado na mesma cidade o 31 de xaneiro de 1937, foi un procurador, xornalista e político galego.

Traxectoria
-----------

Foi vocal do Centro Republicano de Pontevedra (1930), logo da dimisión de Osorio-Tafall pasou a vicesecretario do Centro. Foi membro da ORGA de Pontevedra en 1931, presidente de Acción Republicana en 1933, presidente do Comité Provincial da Autonomía (Pontevedra). O 1 de decembro de 1932 fundou o xornal *El País*, do que foi director. Foi nomeado presidente da Deputación de Pontevedra o 26 de marzo de 1936. Foi elixido compromisario para a elección do presidente da República en abril de 1936. Logo do golpe de Estado do 18 de xullo de 1936 foi xulgado en Pontevedra pero suspendeuse o seu xuízo xa que enfermou no cárcere. A causa diso morreu no Hospital Provincial de Pontevedra. Abríronlle expediente de responsabilidades políticas e foi condenado ao pago de 1 000 pesetas en 1940.

|  |  |  |
| --- | --- | --- |
| Predecesor:**José Adrio Barreiro** |  **Presidente da Deputación de Pontevedra** 1936 | Sucesor:**Rafael González Fernández Besada** |

Vida persoal
------------

Casou con Agripina Poza Cobas, filla de Laureano Poza Estévez, en 1907.

Notas
-----

1. ↑  *BOE*, 6-10-1940, p. 4665.
2. ↑  *La Libertad*, 28-7-1907, p, 2.

Véxase tamén
------------

### Bibliografía

* Pereira Martínez, Carlos (2004). "A Familia Poza: Un exemplo de republicanismo e librepensamento en Pontevedra" (PDF). *Anuario Brigantino* (27): 265–312. Consultado o 28 de agosto de 2012.

### Ligazóns externas

* 

* Maximiliano Pérez Prego na páxina web *Nomes e Voces*.
O **mercado de fichaxes de inverno**, ou abreviado **mercado de inverno**, é un termo de uso futbolístico para facer referencia a un prazo de tempo, maioritariamente ao longo do mes de xaneiro, no que os clubs de fútbol poden facer transferencias ou altas dalgún xogador do equipo.

Denomínase mercado de inverno porque o mes de xaneiro é invernal no continente europeo, en contraposición ao verán, lapso de tempo no que se realizan a maioría dos fichaxes, no mercado de verán.

O prazo adoita ser entre as 00:00 do 1 de xaneiro ata as 24:00 do 31 do mesmo mes, aínda que pode variar segundo o país e permite aos equipos de fútbol remodelar os seus persoais para o resto da tempada, especialmente para suplir xogadores lesionados ou pechar acordos que non puideron pecharse antes do comezo da tempada.

Notas
-----

1. ↑  As, ed. (22 de xaneiro de 2009). "El plazo del mercado de invierno se amplía hasta el 31 de enero" (en español).

Véxase tamén
------------

* Mercado de verán

### Ligazóns externas

* Mercado de inverno na Premier Arquivado 05 de xullo de 2009 en Wayback Machine. *(en castelán)*
* O mercado de inverno abre as súas portas (I) Arquivado 10 de maio de 2012 en Wayback Machine. fifa.com *(en castelán)*
O **mercado de fichaxes de verán**, ou abreviado **mercado de verán**, é un termo de uso futbolístico para facer referencia a un prazo de tempo, maioritariamente entre o final dunha tempada e o comezo da seguinte, no que os clubs de fútbol poden facer transferencias ou altas de futbolistas ou realizar saídas ou baixas dalgún xogador do equipo.

Realmente o prazo ou duración de devandito mercado non esta estipulado oficialmente ante a FIFA. En cada federación futbolística por país esta pode variar, dependendo do formato de liga ou as regulamentacións da institución futbolística, como no caso de España.

Este prazo adoita ser o que utilizan os equipos para crear novos persoais e ata un novo equipo técnico. En contraposición, o mercado de inverno adoita utilizarse para facer axustes menores a un persoal xa formado ou para buscar substituto a algún xogador lesionado.

Véxase tamén
------------

* Mercado de inverno

### Ligazóns externas

* Punto final ao mercado de verán *(en castelán)*
Pratos dun menú do día nun restaurante español.
Paella, prato dun menú do día (España).
En restauración, o **menú do día** é o tipo de menú servido nos establecementos nos cales se oferta varios pratos dentro dunha oferta limitada, mantendo un prezo fixo, xeralmente económico, indepentemente do prato que se escolla. Adoita estar composto por unha elección para o primeiro e o segundo prato. Nalgúns casos poden incluír tamén bebida, sobremesa ou café. É típico de España, e a súa orixe está no menú turístico que estableceu o ministerio de turismo en 1965 cun prezo máximo segundo a categoría do establecemento.

Notas
-----

1. ↑  Wayne Gisslen, (2004), *«Essentials of professional cooking»*,John Wiley & Sons, p:93
2. ↑  *Guía Turística Edelvives. España y Portugal*. Luis Edelvives, 1965, p. 374

Véxase tamén
------------

### Outros artigos

* Menú degustación
* Enxeñaría de menú
* MenuAffinity

Fideuá, prato dun menú do día (España).
### Ligazóns externas
**Ministro sen carteira** (ou **ministra sen carteira**) é un termo creado entre finais do século XIX e principios do XX para designar os membros do goberno coa consideración de ministro e coas mesmas funcións e prerrogativas ca estes aínda que, porén, carecen de cometidos determinados, polo que poden desenvolver aquelas que lles atribúe o Presidente do Goberno ou o primeiro ministro para unha cuestión especial ou para un tema xeral por tempo determinado.

O seu voto nas decisións do Consello de ministros teñen igual valor có dun ministro con área específica de goberno.

Nalgúns países, o número de ministros sen carteira está limitado por lei, como medida para evitar nomeamentos de favor.

Conselleiro sen carteira
------------------------

Na estrutura do poder galego, este cargo denomínase **conselleiro** ou **conselleira sen carteira**.

Foron conselleiros sen carteira do goberno galego Vitorino Núñez durante a Xunta preautonómica, Xoán Manuel Diz Guedes, entre maio de 2000 e o 10 de xaneiro de 2001, e Vítor Manuel Vázquez Portomeñe entre 1996 e 1997, ocupados fundamentalmente de tarefas de asuntos parlamentarios e de relacións institucionais.

|  |  |
| --- | --- |
| Control de autoridades | 
* Wd: Q1937160
* GEC: 0194457

 |
Coordenadas: 38°21′08″N 22°49′30″L﻿ / ﻿38.352222222222, 22.825

Monte Helicón.
Joos de Momper: *Helicón* ou *Visita de Minerva ás Musas*. Museo Real de Belas Artes de Antuerpen.
O **Helicón** (grego Ἡλικών, Helikồn, latín **Helicon**, literalmente «o (monte) tortuoso», de ἥλιξ, *hélix* «espiral, zigzag») é unha montaña da rexión de Tespias, en Beocia (Grecia). Ten unha altura de 1748 metros. Está próximo ao monte Parnaso, entre o lago Copais e o golfo de Corinto. Na mitoloxía grega o Helicón está consagrado a Apolo e as Musas (as Helicónides) o mesmo que a fonte Hipocrene situada nel. O pico máis alto da serra é o actual Paleovuni (1524 metros).

Mitoloxía
---------

A parte oriental estaba especialmente consagrada ás musas, e incluía a cova sacra das Musas (con numerosas estatuas que foron trasladadas por Constantino o Grande a Constantinopla, onde foron destruídas polo lume en 404), a fonte de Aganipe, que inspiraba aos que bebían dela, e a fonte de Hipocrene (probabelmente a actual *Makarioitissa*); as dúas fontes formaban os regatos Olmeios e Permesos, cuxa unión formaba o Haliarto, que desaguaba no lago Copais.

Facíanse uns xogos dedicados ás Musas (os *Museia*) na zona da cova, que hoxe leva o nome de San Nicolao, por un convento e unha igrexa construídos ao pé do propio monte Marandali, un dos principais. Estableceuse unha escola de poetas gregos fixada en Ascra (actual Pyrguáki), ao pé da montaña, que foi a residencia do máis famoso poeta da escola, Hesíodo.

Unha parte da serra, tamén dedicada ás Musas, levaba o nome de Monte Leibethrion (latín *Leibethrium*), e correspondería, probabelmente, ao actual Zagara ou a Granitza (este último é máis probábel que fose Lafistion, latín *Laphystium*), onde tamén había algunhas estatuas das musas e ninfas, as fontes de *Leibethrias* e Petra e unha cova dedicada ás ninfas leibetrianas.

|  |  |
| --- | --- |
| Control de autoridades | 
* Wd: Q215516
* WorldCat
* VIAF: 236446086
* BNF: 14430685w
* DARE: 41401
* EBID: ID
* GeoNames: 262733
* GND: 4239402-8
* Pleiades: 540808

 |
**Markel Susaeta Laskurain**, nado en Éibar (Guipúscoa) o 14 de decembro de 1987, é un exfutbolista español. Xogaba de interior dereito ou mediapunta e desenvolveu case toda a súa carreira no Athletic Club.

Traxectoria
-----------

Formouse nas categoría inferiores do Athletic Club, equipo ao que chegou na categoría alevín. Pasou por todas as categorías do club ata chegar ao primeiro equipo. No ano 2007, sendo xogador do Bilbao Athletic, Joaquín Caparrós chamouno para para facer a pretempada co primeiro equipo nos Países Baixos. Debutou co primeiro equipo o 2 de setembro de 2007 nun partido que enfrontaba ó Athletic contra o FC Barcelona. O equipo azulgrana gañou por 3-1, e Susaeta anotou o gol do Athletic. No seu segundo partido, o primeiro en San Mamés, anotou outro gol no empate contra o Real Zaragoza por 1-1.

Nese ano, converteuse nun xogador imprescindible para Caparrós, e xogou 29 partidos, nos que anotou 4 goles. A partir de entón, conseguiu ter ficha no primeiro equipo, e ser un xogador importante no Athletic.

Palmarés
--------

* Subcampión da Copa do Rei de fútbol (1): 2009
* Subcampión da Supercopa de España (1): 2009

Véxase tamén
------------

### Ligazóns externas

* Ficha de Markel Susaeta en Athletic-Club.net
* Datos do xogador en bdfutbol.com *(en castelán)*

|  |  |
| --- | --- |
| Control de autoridades | 
* Wd: Q350684
* Auñamendi: 149889
* As: 15680
* BDFutbol: 4089
* EUfootballInfo: 28009
* FootballDatabase: 21932
* NFT: 49287
* Soccerway: 19071
* Transfermarkt: 54245
* Worldfootball: markel-susaeta\_2

 |
**Marko Babić**, nado en Osijek o 28 de xaneiro de 1981, é un futbolista croata. Xoga de centrocampista e o seu equipo actual é o NK Osijek.

Traxectoria
-----------

Babić debutou co NK Osijek, onde estivo 3 temporadas. En 2000 marchou ao Bayer Leverkusen, etapa na que comezou a ser chamado pola selección do seu país. Co equipo alemán chegou á final da Liga de Campións, perdendo ante o Real Madrid. 
A mediados da temporada 2007-2008 marchou ao Real Betis Balompié, que xogaba na primeira división española. Pero ao non contar para ningún adestrador, decidiu marchar coa carta de liberdade ao Hertha de Berlín. Alí estivo seis meses, nos que xogou dous partidos.

En agosto de 2009 fichou polo Real Zaragoza por dúas temporadas. Debutou o 29 de agosto de 2009 en La Romareda contra o CD Tenerife. O 6 de setembro de 2010 o Real Zaragoza rescindiu unilateralmente o contrato.

Selección nacional
------------------

Debutou coa súa selección en maio de 2002 contra Hungría. Foi convocado para a Eurocopa 2004 de Portugal, pero non xogou partido algún.

Notas
-----

1. ↑  "Adiós a Babic y Songo´o". *El Periódico de Aragón* (en castelán). 2010-09-07. Consultado o 2022-04-21.

|  |  |
| --- | --- |
| Control de autoridades | 
* Wd: Q318281
* EUfootballInfo: 994
* FIFA: 189768
* Fussballdaten: babicmarko
* NFT: 1722
* Transfermarkt: 62
* Worldfootball: marko-babic

 |
**Mohamed Sidi Brahim Bassir** (nome completo:**Bassir Mohamed uld Hach Brahim uld Lebser**), nado en Tan-Tan (daquela no Sáhara español) en 1942 e desaparecido en 1970, foi un líder nacionalista saharauí.

Traxectoria
-----------

En 1958 pasou a Marrocos no seo da fracción Lemuadenim da tribo dos erguibat, pero medrou en Lemseid, preto do Aaiún. En 1957 marchou a estudar árabe a Marrocos, alí residiu en Marraquex, Rabat e Casablanca. Máis tarde perfecciona os estudos en Damasco e estudou xornalismo no Cairo.

En 1966 volveu a Marrocos e fundou *Al-Shihab*, publicación pro-saharauí. En 1967, por problemas coas autoridades marroquinas, instalouse en Smara, no Sáhara Occidental, traballou como profesor do Corán na mesquita local e comezou a organizar de xeito clandestino un movemento de carácter nacionalista denominado Organización Avanzada para a Liberación de Saguia el Hamra e Río de Oro, que pretendía a consecución dunha autonomía para o Sáhara Occidental que preparase o camiño cara a independencia do territorio.

O 17 de xuño de 1970 as autoridades do Sáhara Occidental convocaron unha manifestación no Aaiún contra os comunicados de Tlemcén e Casabranca logo das xuntanza de Hassan II con Hari Boumédienne e Moktar Uld Dadah sobre o Sáhara. A organización de Bassir decide convocar unha manifestación paralela na barriada de Zemla que lles permitira entrevistarse co gobernador, quen acabou enviando á lexión para disolvela. Aínda que Bassir non foi na manifestación, a policía considerouno o principal convocante dela e detívoo, non se volveu saber máis del.
Un **milímetro de mercurio** (símbolo **mmHg**) ou **torricelli** (símbolo **Torr**, así denominada na honra de Evangelista Torricelli), é unha unidade de presión.

O milímetro de mercurio defínese como a presión exercida na base dunha columna dun milímetro de mercurio, que ten unha densidade de 13,5951 g/cm3, baixo a acción da gravidade estándar (9,80665 m/s2), é dicir, 133,322 387 415 Pa, mentres que o torr equivale a 1/760 da presión atmosférica estándar, é dicir, 133,322 368 421... Pa (os decimais son periódicos). Até 1954 ambas unidades eran iguais, mais tras a redefinición ese ano do torr pola CIPM hai unha diferenza mínima entre elas:

* 1 Torr = 0.999 999 857 533 699... mmHg
* 1 mmHg = 1.000 000 142 466 321... Torr

Debido a que a atmosfera estándar estaba definida cuantitativamente no Sistema Internacional de Unidades —como unidade auxiliar, xa que a oficial é o pascal (Pa)—, o torr definiuse exactamente como 101325/760 Pa. Na edición do 2006 do SI, o torricelli desapareceu, aínda que o seu uso é relativamente frecuente en medidas de baixa presión, mais a unidade de presión recomendade é o pascal.

|  |  |
| --- | --- |
| Control de autoridades | 
* Wd: Q6859652
* MAG: 41352345

 |
**Mosiuoa Gerard Patrick Lekota**, nado en Kronstadt o 13 de agosto de 1948, é un político surafricano, antigo membro do Comité Executivo do Congreso Nacional Africano (ANC), partido dominante de Suráfrica desde a fin do *apartheid* e ministro do goberno de Thabo Mbeki entre 1999 e 2008. Na actualidade, presidente e líder do Congreso do Pobo (COPE), partido escindido do ANC en 2008. Durante o período do apartheid, foi un destacado membro da Fronte Democrática Unido e un acusado clave no xuízo por traizón de Delmas entre 1985 e 1988. Serviu tamén como presidente do Consello Nacional das Provincias, sendo o primeiro presidente de devandito organismo logo da súa creación en 1997.

O seu partido, COPE, fundado en 2008, foi a primeira escisión masiva sufrida polo ANC desde 1959, e polo tanto, foi benvido como partido político polos principais grupos de oposición ao goberno como Alianza Democrática (DA). Nas eleccións xerais de 2009, a súa primeira disputa electoral, COPE obtivo o terceiro lugar, arrebatándollo por primeira vez ao Partido da Liberdade Inkatha. Lekota non foi o seu candidato presidencial porque perdeu a elección primaria contra Mvume Dandala. A derrota de Lekota foi vista como unha "derrota humillante para un político novo" polo influente periódico *Mail & Guardian*.

Con todo, con posterioridade, o partido comezou a sufrir unha crise interna especialmente a partir de 2011, derivando en desercións parlamentarias masivas, que acabaron levando o partido ao oitavo lugar nas eleccións xerais de 2014 co 0.67% dos votos, posto que mantería nas municipais de 2016, co 0.45%.

Notas
-----

1. ↑  "Shouting at the Crocodile, Rose Moss, Beacon Press, 1990". Arquivado dende o orixinal o 22 de febreiro de 2020. Consultado o 14 de abril de 2021.
2. ↑  "Lekota Initially Opposed Dandala as Cope Candidate, Times Says".
3. ↑  "How Terror Lost Cope".
4. ↑  "Lekota staying out of Parliament", *Pretoria News*, 5 May 2009, page 2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mosiuoa Lekota*** |

|  |  |
| --- | --- |
| Control de autoridades | 
* Wd: Q982259
* WorldCat
* VIAF: 79409075
* FAST: 271223
* GND: 119051664
* ISNI: 0000 0003 7406 4333
* LCCN: n90659499
* NTA: 311492371

 |
A **moscovita** é un tipo de mica bastante frecuente en moitos tipos de rochas. É de cor branca ou agrisada. Xunto coa biotita, son os dous tipos de micas que máis abundan na Terra, e polo tanto podémola atopar en moitísimas zonas de Galicia.

Aspecto
-------

A moscovita preséntase en forma de cristais con forma hexagonal formando frecuentemente maclas. A súa exfoliación é perfecta e faina en forma de láminas moi flexibles e elásticas, suaves, traslúcidas, de brillo anacarado (coma a parte interior dunha cuncha de mexillón) e lixeiramente coloreadas.

Lugares onde se atopa
---------------------

A moscovita atópase en granitos, pegmatitas, gneises, lousas e mármores. É, polo tanto, un mineral formador de rochas.

Usos da moscovita
-----------------

A moscovita é usada frecuentemente como illante eléctico e térmico. Na antiga Rusia, a moscovita era usada como substituto do vidro, de aí o seu nome.

Propiedades
-----------

É un mineral insoluble nos ácidos (excepto no ácido fluorhídrico) e dificilmente fusible.

Outros silicatos
----------------

O cuarzo e o feldespato son outros dous silicatos importantes.

|  |  |
| --- | --- |
| Control de autoridades | 
* Wd: Q106532
* AAT: 300011125
* BRE: 2239344
* EBID: ID
* GEC: 0194214
* GND: 4245269-7
* JSTOR: muscovite
* MAG: 2776581184
* Mindat: 10103

 |
Anxiografía cerebral obtido empregando un medio de contraste con iodo
Un **medio de contraste** é calquera substancia que se usa para mellorar a visibilidade de estruturas ou fluídos dentro do corpo. Un exemplo disto son os líquidos opacos á radiación que se utilizan durante un diagnóstico de raios X, para resaltar un tecido ou estrutura obxecto de estudo.

Entre os medios de contraste máis comúns atópanse o sulfato de bario e algúns compostos orgánicos iodados, como o Iohexol e a Ioperamida. Adminístranse polas vías en que mellor se distribúen pola estrutura a ser examinada, xa sexan inxeridos ou por enema no caso do tracto dixestivo, inhalados para as vías respiratorias ou inxectados para visualizar os vasos sanguíneos, órganos e tecidos.

Notas
-----

1. ↑  Dorland (1986). *Dicionario enciclopédico ilustrado de medicina* (en castelán) **2** (26 ed.). Madrid: Interamericana - W.B. Saunders. p. 944. ISBN 84-7605-223-5.  `|data-acceso=` require `|url=` (Axuda)

Véxase tamén
------------

### Outros artigos

* Radioloxía
* Imaxe médica

|  |  |
| --- | --- |
| Control de autoridades | 
* Wd: Q6849688
* BNCF: 37538
* BNF: 119581096
* EBID: ID
* GND: 4125566-5
* LCCN: sh2007006024

 |

|  |  |
| --- | --- |
| Identificadores | 
* ATC: V08
* MeSH: D003287
* MeSH: D27.505.259.500
* NCIt: C390

 |
***Moving Pictures*** é o oitavo álbum da banda canadense de rock progresivo Rush, publicado o 12 de febreiro de 1981 a través do selo Anthem Records. Foi gravado e mesturado entre outubro e novembro de 1980 en Le Studio, en Morin-Heights, Quebec. Construído a partir do seu anterior traballo, *Permanent Waves*, *Moving Pictures* ten un formato máis amigable e inclúe varias das cancións máis coñecidas do grupo, como os sinxelos "Tom Sawyer" e "Limelight", "Red Barchetta", e o tema instrumental "YYZ".

*Moving Pictures* converteuse no seu álbum máis vendido nos Estados Unidos, chegando ao número 3 da lista *Billboard 200*, e a día de hoxe continua a ser o seu disco máis exitoso comercialmente. O álbum foi un dos primeiros en ser certificado multi-platino pola RIAA tras establecer esa categoría en outubro de 1984, chegando a ser finalmente cuádruplo platino. *Moving Pictures* é un dos dous disco de Rush listados no libro *1001 álbums que debes escoitar antes de morrer* (*2112* e o outro). A revista *Kerrang!* situou a *Moving Pictures* no 43 da lista dos "100 mellores álbums de heavy metal de todos os tempos". No ano 2012 foi listado como número 10 na lista "Your Favorite Prog Rock Albums of All Time" da *Rolling Stone*. En 2014 os lectores de *Rhythm* votaron a *Moving Pictures* como o álbum con mellores baterías de toda a historia do rock progresivo.

Listaxe de cancións
-------------------

Todas as letras escritas por Neil Peart agás onde se indique, toda a música composta por Alex Lifeson e Geddy Lee agás onde se indique.

| Cara 1 |
| --- |
| N.º | Título | Duración |
| 1. | "Tom Sawyer" (Peart e Pye Dubois) | 4:34 |
| 2. | "Red Barchetta"   | 6:10 |
| 3. | "YYZ" (Lee, Peart; Instrumental) | 4:26 |
| 4. | "Limelight"   | 4:20 |

| Cara 2 |
| --- |
| N.º | Título | Duración |
| 5. | "The Camera Eye
* I: New York
* II: London"
 | 11:01 |
| 6. | "Witch Hunt" (Part III of "Fear") | 4:46 |
| 7. | "Vital Signs"   | 4:46 |

Notas
-----

1. ↑  rocklist.net (ed.). "1001 Albums You Must Hear Before You Die". Consultado o 24 de maio de 2017.
2. ↑  Rolling Stone (ed.). "Your Favorite Prog Rock Albums of All Time". Consultado o 30 de maio de 2017.
3. ↑  Team Rock (ed.). "Peart named most influential prog drummer". Consultado o 30 de maio de 2017.

|  |  |
| --- | --- |
| Control de autoridades | 
* Wd: Q904976
* AllMusic: mw0000616962
* Discogs: 7532
* MusicBrainz: ID

 |
Siniestro Total, unha das formacións máis coñecidas da chamada movida viguesa.
A **movida viguesa** foi un período de creación cultural, xurdida entre 1977 e 1981, que se desenvolveu na cidade de Vigo durante a primeira metade da década de 1980, e que coincidiu no tempo coa movida madrileña.

Historia
--------

Foi fundamentalmente un movemento musical e estético (a videocreación xogou un papel fundamental), asociado á nocturnidade e os bares da zona antiga da cidade, que supuxo unha reacción á música e mais aos valores convencionais da época, nun contexto de forte crise económica (con altas taxas de paro e unha forte reconversión do sector naval) e de certo escepticismo político xerado polo desencanto producido pola transición política principiado a finais da década de 1970, tras a desaparición da ditadura franquista.

A cidade vive unha febre de aparicións con infinidade de grupos de estilos moi variados (punk, pop, tecno, reggae ou funk), decote con letras caóticas e irreverentes, influídas pola posmodernidade, con escaso ou nulo compromiso coas convencións sociais imperantes.

Baixo o manto da movida viguesa xurdiron grupos como Sociedad Anónima (SA) Golpes Bajos, Aerolineas Federales, Os Resentidos, Semen Up, Siniestro Total, Bar, Los Buzos, Batallón Disciplinario, Vacuna Antibritánica ou Control Remoto.

Notas
-----

1. ↑  "La posmodernidad toma el poder en Vigo", artigo en *El País*, 15 de abril de 1984 *(en castelán)*.

Véxase tamén
------------

### Outros artigos

* Movida madrileña

### Ligazóns externas

* Historia da movida viguesa
**Munguía Industrial S.A.** foi un fabricante español de automóbiles con sede en Bilbao de 1962 ata 1966.

Historia da Compañía
--------------------

A compañía 'Munguía Industrial S.A. (Munisa)' comezou a produción de automóbiles en Bilbao en 1962, rematando a súa produción en 1966 logo de preto de 8.000 exemplares construídos.

Vehículos
---------

Fíxose coa licenza do Goggomobil, un pequeno e exitoso vehículo alemán. Os vehículos tiñan un motor de dous cilindros de dous tempos na parte traseira. Ademais dos sedán fabricaban outros estilos de carrozaría como un sedán estendido, un sedán simple equipado sen fiestras laterais traseiras para uso comercial, unha furgoneta e un familiar.

Varios vehículos desta marca están dispoñibles en varios museos de coches de España para visitar.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Munguía Industrial S.A.***  |

### Bibliografía

* Harald H. Linz, Halwart Schrader: *Die große Automobil-Enzyklopädie.* BLV, München 1986, ISBN 3-405-12974-5
* Walter Zeichner: *Kleinwagen International*. Motorbuch-Verlag. Stuttgart 1999. ISBN 3-613-01959-0

### Ligazóns externas

* Historia de Munisa con fotos Arquivado 04 de setembro de 2014 en Wayback Machine. *(en alemán)*
***O avión de Cangas*** é un conto de literatura infantil de Darío Xohán Cabana, publicado en 1992 por Edicións Xerais de Galicia. Foi finalista do Premio Merlín de 1991.

Trama
-----

Belarmino é un pequeno avión de seis prazas que cobre a ruta entre Cangas e Vigo, cruzando a ría de Vigo desde a praia de Rodeira até a explanada do Club Náutico. Unha noite unha turbulencia do aire fai que rompa unha á. Para arranxarlla chegan John Balan e Pepiño da Cagula, o Ferreiro de Tirán. O primeiro lanza unha corda até o avión, que estaba parado no aire, e o segundo rubiu por ela até soldarlle a á.

O Ferreiro, que fora funambulista de circo, intenta convencer a Belarmino de que deixe de facer a ruta, pois xa vai maior e un día pode ter un accidente. Balan, pola súa banda, conta as súas aventuras nos Estados Unidos de América, e explica que Marlon Brando é de Cuspedriños, e que Burt Lancaster, Henry Fonda, Buffalo Bill, Kirk Douglas e John Wayne son galegos. Ao cabo, o Ferreiro e Belarmino marchan para tomar fotos do cruceiro do Hío, mais desde o aire miran a Balan perseguido polos irmáns Dalton. Rescátano e regresan a Cangas para comer antes da viaxe da tarde.

Porén, pola tarde non vén cliente ningún, e descobren que o presidente da compañía de barcos que fai a mesma ruta está a difundir un libelo difamatorio para restarlle clientes a Belarmino. Ao pouco, os Dalton van onde eles para propoñerlles un negocio: montar un servizo postal entre Vigo e Ferrol, con paradas en Pontevedra, Santiago de Compostela e A Coruña á ida e Noia e Vilagarcía de Arousa á volta.

Os sete montan a empresa e vailles ben. Un día Belarmino anda de paseo preto das illas Cíes e atopa o director da naviera de barcos a piques de naufragar, e rescátao. Este, agradecido, retráctase das palabras que dixera en contra do avión, e publica outro libelo laudatorio, amais dunha nota de agradecemento no *Faro de Vigo*. Despois van entrevistalo Manuel Rivas e Xurxo Lobato. Despois fanlle unha homenaxe na ría de Vigo. Pouco despois Belarmino xubílase.

Narración
---------

Hai un narrador omnisciente en terceira persoa. Hai moitas referencias xeográficas, e a obra está ambientada nunha ucronía en que hai unha república galega, con capital en Santiago de Compostela. Os títulos dos capítulos son rimados, e certas pasaxes do relato teñen elementos poéticos.

Amais do propio texto, ao final inclúese unha autopresentación do autor. Nela explica que ten medo a voar, e que a obra foi escrita cando vivía en Cangas.

Véxase tamén
------------

### Bibliografía

* Mejía Ruiz, Carmen; García Piqueras, Isabel (xullo, agosto, setembro 1999). "Aproximación á obra narrativa de Darío Xohán Cabana" (PDF). *Grial* (Galaxia) (127). ISSN 0017-4181. Arquivado dende o orixinal (PDF) o 19 de novembro de 2021. Consultado o 22 de novembro de 2021.
***O rei Túnix*** é un libro escrito por Mira Lobe publicado en 1962. Foi publicado en galego en 1987, traducido por Rosa María López Gato e Xosé Luís Regueira Fernández.

Argumentos
----------

O rei Túnix (en alemán *folgazán*, *preguiceiro*) V é un rei moi vago. Vive nun castelo con 333 servintes e coa súa filla, a princesa Pimpernela. As súas maiores preocupacións son comer e durmir, e as súas únicas tarefas son gobernar durante media horiña e subir á torre do castelo a darlle un bico de boas noites á princesa.

Un día comeza a ter unha enfermidade que nin o médico real nin o resto de doutores das vilas do redor son quen de curar. Pimpernela sae á fraga a por axuda. Atopa a Gaudeo, un rapaz que vive co seu avó, un pastor de ovellas. Entre os tres logran convencer ó rei de que ten que mudar de estilo de vida, forzándoo nun principio a correr e nadar, e animándoo despois a facer as cousas por si mesmo.

Ó regresar ó castelo ve que o pobo está descontento pola súa desaparición. El está irrecoñecible, pois adelgazou moitísimo. Organiza un torneo entre os príncipes e nobres do país para lograr un novo rei. Pero no concurso, deben cravar cravos, muxir vacas e coser túnicas. Pero o máis difícil é a última pregunta: En quen debe pensar un rei? En si mesmo ou nos demais? Dado que o resto de nobres non logran facer as tarefas, e pensan que eles son máis importantes que os demais, o rei Túnix considera que o trono debe ser para el.

Iníciase así unha nova etapa, na que reina pensando nos demais e facendo as cousas por si mesmo, baixo o nome de Túfix (*traballador*) I.

Véxase tamén
------------

### Ligazóns externas

* ficha en Proxecto Meiga

|  |  |
| --- | --- |
| Control de autoridades | 
* Wd: Q12396239
* BiTraGa: 56

 |
Mowgli por John Lockwood Kipling (pai do escritor e creador do personaxe: Rudyard Kipling). Unha ilustración de *The Second Jungle Book* (1895)
**Mowgli** (*o neno lobo*) é o nome do protagonista da novela ***O libro da selva*** (*The Jungle Book*) escrita por Rudyard Kipling. Aparece por vez primeira no relato *In the Rukh* (1893) e por última vez (en versión escrita) no relato *The Spring Running* (1895).

A partir do libro fixéronse diferentes filmes onde ao protagonista tamén lle dicían Mowgli. O filme máis soado foi o de debuxos animados da Disney, do mesmo nome (***The Jungle Book***), do ano 1967.

O nome de Mowgli significa *ra*, déronllo os lobos por carecer de pelo.

Mowgli é un neno, que foi roubado polo tigre Shere Khan, cando aínda é un meniño. A manda de lobos de Seonee trócallo a Bagheera por un boi morto e acólleo coma un lobeto mais. Ademais de obter o acubillo e educación grazas ao oso Baloo.
Cando medra, Mowgli enfróntase a moito perrigos, mais sempre coa axuda de Bagheera ,
Baloo, Kaa, irmán Gris e mais Akela; como cando se enfronta a Shere-Khan e o mata, vencer a unha manda duns 200 macacos, ou desafiar a unha perigosa cobra india.

|  |  |
| --- | --- |
| Control de autoridades | 
* Wd: Q1381592
* EBID: ID
* IMDb: ch0011742
* WorldCat
* LCCN: nb2015010670
* MyAnimeList: 51297

 |
Logo do Movimiento Comunista.
**Movimiento Comunista** (MC) foi un partido comunista de España fundado en 1972, aínda que as súas orixes están nunha escisión de ETA en 1967 coñecida como ETA Berri e máis tarde Euskadiko Mugimendu Komunista (EMK), partidario dunha política máis marxista e que procuraba a cooperación con outros grupos dentro de España e así fusionase coa Organización Comunista (Aragón), Unificació Comunista (Valencia), Grup de Formació Marxista-Leninista de les Illes (Baleares) e un grupo de comunistas independentes asturianos para formar o **Movimiento Comunista de España**, chamado desde 1976 **Movimiento Comunista**, un partido federal con organizacións federadas en case todo o territorio español. As organizacións de Cataluña, Valencia e Baleares formaban o Moviment Comunista del Països Catalans, o EMK deixou o MC a mediados dos 80 aínda que mantivo a colaboración co MC.

Aínda que inicialmente o MC foi maoísta evolucionou cara a un comunismo independente das grandes correntes internacionais, moi intelectualizado, cunha grande énfase no feminismo e no recoñecemento das realidades nacionais de España. Nas eleccións xerais impulsou varias plataformas electorais como a Candidatura de Unidad Popular en Madrid. En 1979 integrouse no MC a Organización de Izquierda Comunista

Tras a integración de España na Unión Europea o MC xunto á Liga Comunista Revolucionaria (LCR) apoiou a candidatura de Herri Batasuna ó Parlamento europeo en toda España. Tamén tivo un papel destacado na creación do Comité Anti-OTAN.

En 1991 unificouse coa LCR adoptando o nome de Izquierda Alternativa, que tivo unha curta vida xa que desapareceu en 1993 e a maioría dos antigos militantes do MC seguiron en política co nome de Liberación.

En Galicia o Movemento Comunista de Galicia era o referente do MC. A fusión coa LCR deu orixe ao partido de ámbito galego Inzar, que se integrou no BNG no ano 1993.

|  |  |
| --- | --- |
| Control de autoridades | 
* Wd: Q541776
* WorldCat
* VIAF: 142617709
* GEC: 0044643
* LCCN: nr88012502

 |
**Mika Newton** (Мiка Ньютон; nome real Oksana Stefanivna Grytsay, ucraíno: Оксана Стефанівна Грицай) nada o 5 de marzo de 1986 en Burshtyn é unha cantante e actriz ucraína. Nada e criada na Ucraína, a cantante reside na actualidade nos Ánxeles (California).

A cantante representou á Ucraína no Festival de Eurovisión 2011 coa canción "Angel", conseguindo quedar nunha 4ª posición na final con 159 puntos.

Carreira
--------

Mika comezou a cantar cando tiña 9 anos. Diversas cancións de Mika foron traducidas a outras linguas por exemplo a canción *I'm Sorry* que a cantante mexicana Belinda traduciu ao castelán como *Lo Siento* e tivo un grande éxito.

En 2011, Mika participou no Festival de Eurovisión 2011 na Alemaña quedando nunha 4ª posición representando a Ucraína.

Discografía
-----------

### Sinxelos

* Come Out and Play (2012)
* Don't Dumb Me Down (2012)
* Don't Dumb Me Down Remixes (2012)
* Come Out and Play Remixes (2013)

Notas
-----

1. ↑  Discogs.com (ed.). "Мика Ньютон". Consultado o 11 de xullo de 2017.

|  |  |  |
| --- | --- | --- |
| Predecesor:**«Sweet People»Alyosha** | **Ucraína no Festival de Eurovisión**2011 | Sucesor:**«Be my guest»Gaitana** |

|  |  |
| --- | --- |
| Control de autoridades | 
* Wd: Q231988
* Discogs: 1056081
* Europeana: ID
* IMDb: nm5688102
* MusicBrainz: ID

 |